~ ૧૦૦% સાચી વાત છે. પણ એક વાત એ પણ છે કે મેં સ્ટડીને પ્રાયોરીટી પહેલા આપી છે, કારણ કે એજ્યુકેશન પણ જરૂરી છે. આ બધું એક સાથે કરવું સહેલું તો ન હતું, પણ ઘણા લોકોનાં મોઢે એમ સાંભળેલું છે કે તમે કાં’તો ભણી શકો, કાં’તો કોઈ આર્ટમાં જઈ શકો. તો મારે એ લોકોને પણ એ સાબિત કરવું હતું કે જો તમે ડેડીકેટેડ રહો તો બંનેમાં આગળ જઈ શકો. હું મીકેનીકલ એન્જીનીયરીંગ (BE) કરું છું, હું જ્યારે ડીપ્લોમાંમાં હતો ત્યારે ત્રીજા સેમથી મેં ડાંસ શરુ કર્યો. એક બેનીફિટ એ હતો કે મારી કોલેજ મારા શહેરમાં જ હતી એટલે ઘરેથી જવાનો અને આવવાનો લગભગ અડધો કલાક જ થતો પણ તો પણ સવારે ૭ વાગ્યે ટ્યુશન અને બધું પતાવી સાંજે છ વાગે ઘરે પહોચતો. આ વચ્ચેનું અંતર ૬ કે ૭ કિમી જ હતું એટલે સાંજે ચાલવાનું અને સવારે સીટી બસમાં જવાનું ગમતું. થાક તો લાગતો તો પણ રોજ કરવાની મજા આવતી. કલાક બે કલાક સ્ટડી પત્યા પછી ૧૧ વાગ્યાથી મારી પ્રેકટીશ શરુ કરતો, તો લગભગ સાડા ૧૨ કે ૧ ઊંઘ ન આવે ત્યાં સુધી એ જ ચાલતું. આ જ કાયમી દિનચર્યા ખાલી શનિ રવિ થોડો આરામ. આ દ્વારા હું મારી મહેનત જાહેર નથી કરી રહ્યો, કારણ કે મારા જેવા ઘણા લોકો પોતપોતાના ક્ષેત્રમાં લાગેલા જ છે. ઘણા તો મારાથી વધારે મહેનત વાળા પણ હશે…